**Shirley Isabelle Theresa Bernadette Bottolfsen** (12. februar 1934–24. desember 2021) er ein norsk-irsk eldsjel og velgjerar, fødd i Irland og busett i Bodø. 
Ho har i fleire tiår samla inn pengar og andre nødvendigheiter, i fyrste rekkje til trengande i byen. Bottolfsen er svært kjend i lokalmiljøet, og veldig synleg i bybiletet i Bodø, mykje på grunn av den fargerike joggedressen sin, som er dekka av sponsormerke frå bedriftene i byen. I tida før jul har Bottolfsen tradisjonelt forvalta innsamling av gåver og mat til einsame og trengande i byen, i von om at desse òg kan gleda seg i høgtida.

Familieliv
----------

Bottolfsen vart fødd i County Tipperary i Irland, og kjem frå ein katolsk familie. Ho er ein av fem sysken og vaks opp i Irland og England. Bottolfsen flytta til Noreg i 1956, som 21-åring, etter at ho gifta seg med styrmannen Ivar John Larsen, som opphavleg var frå Godøy utanfor Bodø. Larsen omkom i samband med ei fallulykke på eit bulkskip i Rotterdam i desember 1969, og Shirley vart åleine med to barn. I 1983 gifta ho seg på nytt, denne gongen med tannlækjaren Per Bottolfsen.
Bottolfsen har budd i det same huset i Bodø sidan 1977. Per Bottolfsen døydde i 2012, og året etter valde ei gruppe friviljuge i byen å pusse opp huset hennar, som takk for den langvarige innsatsen hennar for dei trengande i byen.

Hjelpearbeid
------------

Bottolfsen jobbar for Frelsesarmeen og Bodø kommune, i tillegg til at ho altså forvaltar eigne innsamlingsaksjonar. Ho samlar inn pengar, primært ved å ta oppstilling med sin bøsse i Glasshuset i Bodø. Ho held òg eit eige sommarlotteri. I 2005 hadde ho samla inn til saman 7 millionar kroner. Ho har òg vore ein viktig velgjørar for utanbys mottakarar, bl. a. ein barneheim i Litauen. Bottolfsen har òg samla inn fleire hundre tusen kroner til trengande og eldre i Porsanger; noko ho vart heidra av kommunen for i 2009. Pengane gjekk bl. a. til innkjøp av eit nytt kaffiservise for 70 personar og dukar til *Porsanger Helsetun*. Ho samlar inn og leverer mat til dei trengande i Bodø seks dagar i veka, og gjev julegåver til dei fattige i byen kvar jul. I 2004 skaffa Bottolfsen trygdalarmar til dei eldre i Bodø, og protesterte mot eigenandelen til kommunen på innkjøp av slik alarm. I 2012 samla Bottolfsen inn pengar til ei gruppe sigøynarar for at dei skulle kunna reisa heim til Romania, men følte at dei misbrukte tillita hennar då dei reiste til Oslo i staden.

Utmerkingar
-----------

Bottolfsen mottok Kongens fortenstemedalje i sølv i 2005 for det frivillige humanitære arbeidet sitt. Det same året laga TV 2 ein dokumentar om ho, kalla *Julenissen kommer fra Irland.* I 2014 mottok Bottolfsen ein internasjonal pris frå organisasjonen Lions Club; lokallagsleiaren i Bodø hadde då jobba for at Bottolfsen skulle få denne prisen i over 20 år. Ho mottok John I. Alvheims ærespris i 2014. Bottolfsen vart kåra til «Årets ålreite dame» i desember 2015, og mottok dimed Harry Hole-prisen på 1 million kroner som går til eit velgjerande formål.

Referansar
----------

1. ↑  Roy-Arne Salater (18. november 2009). «Engelen fra Bodø». TV 2. Arkivert frå originalen 17. november 2014.
2. ↑  Thor Harald Henriksen (28. august 2013). «I alle år har Shirley hjulpet andre - nå får hun hjelp». *Verdens Gang*.
3. ↑  Lise Forfang Hagen (30. mars 2014). «Shirley Bottolfsen fikk internasjonal veldedighetspris». NRK.
4. ↑  Roy-Arne Salater (18. november 2009). «Engelen fra Bodø». TV 2. Arkivert frå originalen 17. november 2014.
5. ↑  «Alene for de ensomme». *Avisa Nordland*. 22. november 2005.
6. ↑  Roy-Arne Salater (18. november 2009). «Engelen fra Bodø». TV 2. Arkivert frå originalen 17. november 2014.
7. ↑  «Shirley Bottolfsen donerte kr 10 000 til Porsanger kommune». Porsanger kommune. 30. mars 2009.
8. ↑  «Alene for de ensomme». *Avisa Nordland*. 22. november 2005.
9. ↑  Susanne Lysvold (23. september 2012). «'Spinnvilt og ufint av Bottolfsen'». NRK.
10. ↑  «Alene for de ensomme». *Avisa Nordland*. 22. november 2005.
11. ↑  «Julenissen fra Irland». *Avisa Nordland*. 27. desember 2005.
12. ↑  «Slik hyller de Shirley». *Bodø Nu*. 12. februar 2014.
13. ↑  Lise Forfang Hagen (30. mars 2014). «Shirley Bottolfsen fikk internasjonal veldedighetspris». NRK.
14. ↑  «Shirley Bottolfsen fikk internasjonal veldedighetspris - Lions Club Bodø Bodin». Lions Norge. 1. april 2014. Arkivert frå originalen 29. november 2014. Henta 26. november 2021.
15. ↑  Erik Tørrissen (4. mai 2014). «Shirley Bottolfsen fikk Alvheims ærespris». Fremskrittspartiet. Arkivert frå originalen 29. november 2014.
16. ↑  NRK Nordland 2. desember 2015, Shirley (81) er årets ålreite dame. Besøkt 9. desember 2015.

* *Denne artikkelen bygger på «Shirley Bottolfsen» frå Wikipedia på bokmål, den 26. november 2021.*


|  |  |
| --- | --- |
| Autoritetsdata | 
* BIBSYS
* VIAF
* ISNI

 |